Motî:foye - Wikipedia

# Motî:foye

### Èn årtike di Wikipedia.

foye [f.n.]

1. vete boket, tot plat, d' ene plante, d' èn åbe, ki vént so li stipe u so les coxhes. Ene foye di djote, des foyes di djaeyî. I fwait setch; les bôlîs pierdèt ddja leus foyes (P. Defagne). F. feuille. >> foye di såvlon: foye di toubak ki toutchive tere, ki n' dene nén do si bon toubak. >> tronner come ene foye: tronner foirt (di peu, di five). Loukîz a: balzin. >> riwaitî les foyes pa padzo: aler dins l' bwès djonnea et djonnete po coûtchî eshonne. >> On n' va nén å bwès cwand on-z a peu des foyes: i n' fåt nén cmincî ene sacwè, si on n' est nén capåbe d'endè vni mwaisse. >> gn a pus d' ene foye å bos: dijhêye cwand on amete ene sakî sins prouves. >> Mårkez l' so ene foye di cabu, et dinez l' a vos lapéns: dijhêye a onk (ene) ki vos taene por vos lyi fé ene sacwè ki vos n' vloz nén. >> On voet bén k' les foyes tcheyèt: dijhêye a ene sakî ki fwait l' sot.

2. foye di fleur: petale. Ene rôze ki piede ses foyes (J. Wisimus).

3. cwårêye sitindêye di papî. Ene foye a cigarete. Prindoz ene novele foye, et riscrire vosse redaccion comifåt (P. Defagne). >> foye di cårculaedje: (mot d' éndjoleu) foye di tåvleu éndjolike, po fé des cårculaedje. >> dressêye foye, coûtcheye foye: relijha po l' metaedje so papî d' ene pådje tapêye al machine. F. portrait, paysage.

4. gazete. Dji l' a lî sol foye (J. Coppens). Dj' a fwait mete ene anonce sol foye (J. Wisimus). F. journal.

5. fene plake di mnujhreye, 15 a 18 mm sipesse. I m' rifåreut deus foyes d' unalite. Ene foye di placaedje (J. Wisimus). F. feuillet.

Disfondowes: foye, fouye, faye, fâye, fwèye, fûye, fëye, feûye, Gm. fûye; Tch fèye; Pc. fële, fwèle, miersipepieuzmint el mape ey el notûle A.L.W. 1.42.

Etimolodjeye: latén folium (minme sinse).

Omonimeye :

- dji foye (mi corti).
- foye (såjhon k' les åbes fouyèt).

Omonimeye coinrece :

- i fouye (les potches)

Mots d' aplacaedje :

- foye d' årdjint
- foye di coixheure.
- foye di Sint Antoenne.
- meye-foyes.

Parintêye:

- sins candjmint d' voyale
  - foyou
- avou candjmint d' voyale
  - fouyî, fouyaedje, foye, fouya
  - fouyea
  - fouyete, fouyet
  - fouyter, fouyton, fouytaedje, fouytåjhe
  - disfouyter

- - èvoyî aus fouyes (èvoyî...tchîre)
  - è djulèt 2006, l' fouyeton d'l'èsté dissus "berdelaedjes" a stî "Èt l' nût s'a stindu"

Prin del pådje «http://wa.wikipedia.org../../../f/o/y/Mot%C3%AE%7Efoye.html»

##### Views

- Årtike
- Copene
- Modêye d' asteure

##### Cweri